Κατάλογος Βυζαντινών πολέμων

Ακολουθεί κατάλογος των πολέμων ή εξωτερικών συγκρούσεων που διεξήχθησαν σε όλη τη διάρκεια της ιστορίας της Ρωμαϊκής Αυτοκρατορίας με έδρα την Κωνσταντινούπολη (395-1475). Για εσωτερικές έριδες δείτε τον Κατάλογο με Βυζαντινές εξεγέρσεις και εμφυλίους πολέμους.

 421-422: Ρωμαιο-Σασσανιδικός Πόλεμος των ετών 421-422 502-506: Πόλεμος επί Αναστασίου Α΄ με τους Σασσανίδες της Περσίας 526-532: Ιβηρικός Πόλεμος με τους Σασσανίδες της Περσίας 533-534: Βανδαλικός Πόλεμος στη Βόρειο Αφρική 534-548: Μαυριτανικοί Πολεμοι στην Αφρική 535-554: Γοτθικός Πόλεμος στη Δαλματία και την Ιταλία 541-562: Λαζικός Πόλεμος με τους Σασσανίδες της Περσίας 552-555: Ρωμαϊκή παρέμβαση στον Βησιγοτθικό εμφύλιο πόλεμο στην Ισπανία· δημιουργία της επαρχίας Σπάνια δεκαετία 560-578: Πόλεμος με το Ρωμαιο-Μαυριτανικό βασίλειο του Γκαρμούλ 572-591: Πόλεμος με την Περσία για τον Καύκασο 582-602: Πόλεμος εναντίον των Αβάρων και των Σλάβων στα Βαλκάνια 602-628: Τελευταίος Βυζαντινοπερσικός πόλεμος (602-628). 626: Πολιορκία της Κωνσταντινούπολης (626) από τους Αβαρο-Σασσανίδες. 633-642: Αρχή των Μουσουλμανικών κατακτήσεων: πτώση της Συρίας (634-638) και της Αιγύπτου (639-642). 645-656: Ανανέωση πολέμου με το Χαλιφάτο, απώλεια της Κύπρου και του μεγαλύτερου μέρους της Αρμενίας. 647-709: Μουσουλμανική κατάκτηση του Μαγκρέμπ (της Βόρειας Αφρικής) από τους Ομμεϋάδες. 668-678: Οι ανανεωμένες επιθέσεις στη Ρωμαϊκή Αυτοκρατορία από τον Μωαβία Β΄, καταλήγουν στην Α΄ Πολιορκία της Κωνσταντινούπολης (674-678). Έπειτα από την αποτυχία, ο Χαλίφης συμφωνεί ανακωχή με πληρωμή φόρου υποτέλειας, ανδρών και αλόγων στην Αυτοκρατορία. 680-681: Η εκστρατεία του Κωνσταντίνου ΣΤ΄ εναντίον του Ασπαρούχ χάνου των Βουλγάρων τελειώνει με ήττα, αναγκάζοντας την Αυτοκρατορία να αναγνωρίσει την ίδρυση της Α΄ Βουλγαρικής αυτοκρατορίας στη Μοισία. 686-688: Επιτυχείς Ρωμαϊκές επιθέσεις εγκαθιδρύουν τον Ρωμαϊκό έλεγχο στην Αρμενία και την Ιβηρία στον Καύκασο. Ακολουθεί ευνοϊκή συμφωνία με το Χαλιφάτο των Ομεϋαδών με αντάλλαγμα την απόσυρση των Μαρδαϊτών στην Αυτοκρατορία. 688-689: Η εκστρατεία του Ιουστινιανού Β΄ στα Βαλκάνια ασφαλίζει την ακτή μεταξύ Θράκης και Μακεδονίας. Πολλοί Σλάβοι αιχμαλωτίζονται και εγκαθίστανται σε Αυτοκρατορικό έδαφος. Περισσότεροι από 30.000 ενσωματώνονται στον Ρωμαϊκό στρατό. 688/689: Ρωμαϊκές επιθέσεις στη Συρία και τον Λίβανο οδηγούν σε νέα ανακωχή και στην απόσυρση περισσότερων Μαρδαϊτών. 692-718: Σχεδόν συνεχής πόλεμος με τους Άραβες σε διάφορα μέτωπα. Η ήττα στη μάχη της Σεβαστουπόλεως και η εσωτερική αστάθεια οδηγούν στη σταδιακή απώλεια της Αρμενίας και της Κιλικίας και παρά τις κάποιες επιτυχίες του Αυτοκράτορα Ηράκλειου, οι Ρωμαίοι γενικά κρατούν μία αμυντική στάση έναντι των ετησίων επιδρομών των Αράβων στην Ανατολία. Η Καρχηδόνα έπεσε το 697. Ανακαταλαμβάνεται σύντομα, χάνεται πάλι το 698, σηματοδοτώντας το τέλος της Ρωμαϊκής Βόρειας Αφρικής. Από το 712 και μετά οι Αραβικές επιδρομές εισχωρούν ακόμη βαθύτερα στη Μ. Ασία, με τον τελικό στόχο να επιτεθούν στην ίδια την Κωνσταντινούπολη. Η απώθηση της Β΄ πολιορκίας της Πόλης (717-18) ήταν μία μεγάλη Ρωμαϊκή επιτυχία. Θεωρείται μία από τις πιο σημαντικές μάχες της Ιστορίας, καθώς η νίκη εμπόδισε τους Μουσουλμάνους να προωθηθούν στην νοτιο-ανατολική Ευρώπη για αιώνες. 708: Πόλεμος με τη Βουλγαρία, που λήγει την ήττα της Αγχιάλου. 720-740: Ξαναρχίζουν ετήσιες Αραβικές εκστρατείες λεηλασίας (ṣawā'if) εναντίον της Ρωμαϊκής Μ. Ασίας. Η σκληρή Ρωμαϊκή αντίσταση οδηγεί στη νίκη στο Ακροϊνό το 740. 741-752: Εκστρατείες του Κωνσταντίνου Ε΄ εναντίον των Αράβων, που ενεπλάκησαν σε εμφύλιο πόλεμο, οδηγεί σε ανάκτηση όλης της Αρμενίας και της Κύπρου. 755-767: Πόλεμος με τους Βουλγάρους. Ο Κωνσταντίνος Ε΄ νικά τον χάνο Τέλετς, πράγμα που οδηγεί στη σύναψη ευνοϊκής συνθήκης ειρήνης το 767. 772-775: Πόλεμος με τους Βουλγάρους του Τέλεριγκ, που ξεκίνησε ως προληπτική επίθεση από τον Κωνσταντίνο Ε΄ 775-783: Πόλεμος με τους Αββασίδες. Έπειτα από το τέλος του Κωνσταντίνου Ε΄ το 775, οι Αραβικές επιδρομές επαναλήφθηκαν. Έπειτα από μία βαριά ήττα στη Γερμανικόπολη το 779/780, οι Αββασίδες ξεκινούν μία σειρά από εκστρατείες υπό τον Χαρούν αλ-Ρασίντ, που οδηγούν στη σύναψη ανακωχής το 783. 780-783: Επιδρομές από τους Βουλγάρους υπό τον Κάρνταμ, που καταλήγει σε συμφωνία μη-επίθεσης με αντάλλαγμα ετησίων πληρωμών. 783: Εκστρατεία του Σταυρακίου εναντίων των Σκλαβηνιών στην Ελλάδα 797-798: Μεγάλης κλίμακας εισβολή από τον Χαούν αλ-Ρασίντ οδηγεί σε επανάληψη των ετησίων πληρωμών στο Χαλιφάτο με αντάλλαγμα την ειρήνη. 803-809: Πόλεμος με τους Αβασίδες, έπειτα από την παύση από τον Νικηφόρου Α΄ των ετησίων πληρωμών. Οι Άραβες υπό τον Χαρούν αλ-Ρασίντ επιτυγχάνουν σημαντικές αρχικά επιτυχίες, αλλά το ξεκίνημα εξέγερσης στο Χορασάν διευκόλυνε μία αντεπίθεση το 807-809. Η ανακωχή του 809 αποκατέστησε το συνοριακό status quo. 808-816: Πόλεμος με τους Βουλγάρους, που άρχισε με την κατάληψη της Σερδικής (Σόφιας) από τους Βουλγάρους. Ως αντίποινα, μία μεγάλης κλίμακας εκστρατεία έληξε με την καταστροφική μάχη της Πλίσκας (811), έπειτα από την οποία ο Κρούμος της Βουλγαρίας λεηλάτησε την Ανατολική θράκη και εξασφάλισε μία μεγάλη μάχη της Βερσινίκιας. Έπειτα από το τέλος του Κρούμου, ο Λέων Ε΄ ο Αρμένιος νικά τους Βουλγάρους στη Μεσημβρία και εξασφαλίζει 30ετή ειρήνη. 827-902: Μουσουλμανική κατάκτηση της Σικελίας. 830-841: Πόλεμος με τους Αββασίδες με μεγάλης κλίμακας εκστρατείες που ξεκίνησαν οι χαλίφες Αλ-Μαμούν και Αλ-Μουτασίμ. Παρά τη συντριπτική ήττα στη μάχη του Δαζιμώνος και την άλωση του Αμορίου το 838, ο Αυτοκράτορας Θεόφιλος μπόρεσε να καταλήξει σε ανακωχή το 841 χωρίς εδαφικές απώλειες, αν και συνεχίστηκαν οι επιδρομές από τα Μουσουλμανικά εμιράτα κοντά στα σύνορα. δεκαετία του 830: Επιδρομές των Ρως στην Παφλαγονία. π. 844-878, Πόλεμοι με τους Παυλικιανούς στην πόλη Τεφρική τελειώνουν με την καταστροφή του Παυλικιανού κράτους και την επανένωσή του στην Αυτοκρατορία. 851-863: Πόλεμος με τους Αββασίδες και τους υποτελείς τους. Επιτυχείς Ρωμαϊκές επιδρομές στη Συρία, τη Μεσοποταμία και την Αίγυπτο αναχαιτίστηκαν με μία σειρά Μουσουλμανικών εισβολών στη Μ. Ασία το 860. Άλλη επιδρομή το 863 επιφέρει τον πλήρη αφανισμό του Μουσουλμανικού στρατού στη μάχη του Λαλακάοντα. 860: Επιδρομές των Ρως εναντίον της Κωνσταντινούπολης. 852, 855-856: Σύντομοι πόλεμοι με τη Βουλγαρία τελειώνουν με την ανάκτηση αρκετών πόλεων της νότιας Θράκης. 871-885: Εκστρατείες υπό τον Βασίλειο Α΄ προσωπικά εναντίον της βόρειας Μεσοποταμίας (871-873) ακολουθούνται από μία σειρά εκστρατειών εναντίον των Μουσουλμάνων της Σικελίας και της νότιας Ιταλίας. Η τελική απώλεια της Σικελίας δεν μπορούσε να αποτραπεί, αλλά οι Άραβες εκδιώκονται από τη νότιο Ιταλία και τη Δαλματία. Ιδρύεται το Κατεπανάτο της Ιταλίας. 894-896/897: Πόλεμος με τη Βουλγαρία υπό τον τσάρο Συμεών εκρήγνυται για εμπορικά δικαιώματα. Τελειώνει με μία Βουλγαρική νίκη έπειτα από τη μάχη του Βουλγαρόφυγου. Οι Ρωμαίοι συμφωνούν να πληρώσουν εισφορά και αποκαθιστούν την αγορά για τα Βουλγαρικά αγαθά στην Κωνσταντινούπολη. 907: Επιδρομές των Ρως εναντίον της Κωνσταντινούπολης. 913-927: Πόλεμος με τη Βουλγαρία του Συμεών Α΄. 926-944: Βυζαντινές επιθέσεις στην Ανατολή υπό τον Ιωάννη Κουρκούα· ανάκτηση της Μελιτηνής και της Θεοδοσιούπολης. 941: Επιδρομές των Ρως εναντίον της Κωνσταντινούπολης. 948-962: Συνεχείς μεγάλης κλίμακας επιδρομές και αντι-επιδρομές κατά μήκος του Βυζαντινο-Αραβικού συνόρου, κυρίως εναντίον του Χαμδανίδη εμίρη του Χαλεπίου Σαΐφ αλ-Ντάουλα. 961-962: Τεράστεια φιλόδοξη εκστρατεία εναντίον του εμιράτου της Κρήτης υπό τον Νικηφόρο Φωκά, με αποτέλεσμα την ανάκτηση της νήσου. 964-965: Βυζαντινή ανακατάληψη της Κιλικίας. 970-971: Πόλεμος μεταξύ Ρως και Βυζαντινών (968-971). 976-1018: Πόλεμος εναντίον της Βουλγαρίας, την οποία κυβερνούσε η Δυναστεία Κομητόπουλων 986: Στη Μάχη των Πυλών του Αδριανού ο Βασίλειος Β΄ ηττάται μεγάλως από τον Σαμουήλ της Βουλγαρίας. 992-999: Πόλεμος με τους Φατιμίδες για το Χαλέπιο. Οι αρχικές νίκες των Φατιμιδών επί του Μιχαήλ Βούρτζη επιφέρουν την άμεση παρέμβαση του Βασιλείου Β΄, που καθαρίζει τη βόρειο Συρία από τους Φατιμίδες και εξασφαλίζει μία 10ετή ανακωχή. 1014: Στη Μάχη του Κλειδίου οι Ρωμαίοι νικούν αποφασιστικά τους Βουλγάρους του Σαμουήλ. 1018: Βυζαντινή κατάκτηση της Βουλγαρίας. 1027: Η επιδρομή των Πετσενέγκων στα Βαλκάνια καταστέλλεται από τον Κωνσταντίνο Διογένη. 1030-32: Πόλεμος εναντίον των Μουσουλμάνων στη Συρία. Ο Αυτοκράτορας Ρωμανός Γ΄ ηττάται, αλλά ο Γεώργιος Μανιάκης ανακτά την Έδεσσα Μεσοποταμίας. 1032-1036: επιχειρήσεις εναντίον ανανεωμένων Μουσουλμανικών πειρατικών επιδρομών. Ο Ρωμαϊκός στόλος, περιλαμβανομένου ενός μεγάλου μέρους Βαράγγων, είναι νικηφόρος. 1038-1043: Εκστρατείες του Γεωργίου Μανιάκη στη Σικελία και τη Νότιο Ιταλία, ως τη δική του εξέγερση εναντίον του Κωνσταντίνου Θ΄. 1040-41: Η Εξέγερση του Πέτρου Δελεάνου στη Βουλγαρία αποτυγχάνει. 1043: Επίθεση των Ρως εναντίον της Κωνσταντινούπολης. 1048: Η πρώτη σύγκρουση μεταξύ Ρωμαίων και Σελτζούκων καταλήγει στην αναποφάσιστη μάχη του Καπετρόν. 1049-53: Η Εξέγερση των Πετσενέγκων στη Θράκη. 1071: Πολιορκία του Μπάρι: οι Νορμανδοί κκατακτούν το Μπάρι και θέτουν τέλος στο Κατεπανάτο της Ιταλίας. 1071: Μάχη του Μαντζικέρτ: οι Σελτζούκοι νικούν τους Ρωμαίους και ξεκινούν την εισβολή στη Μ. Ασία. 1078:Ο Σουλεϊμάν δημιουργεί το σουλτανάτο του Ρουμ έπειτα από την κατάληψη της Νίκαιας. 1081-85: Πόλεμος εναντίον της πρώτης Νορμανδικής εισβολής στα Βαλκάνια. Η αρχική ήττα των Ρωμαίων στο Δυρράχιο (1081) ακολουθείται από την επιτυχή άμυνα της Θεσσαλίας και ναυτικές νίκες με τη Βενετική συνδρομή. Ως αποτέλεσμα, έπειτα από το τέλος του Ροβέρτου Γυισκάρδου, η εισβολή εγκαταλείπεται. 1081-95: Σελτζουκικές εκστρατείες στο Αιγαίο: ο Τζαχάς της Σμύρνης στέλνει στόλους στο Αιγαίο και καταλαμβάνει έναν αριθμό νησιών, αλλά τελικά νικάται από τους Ρωμαίους. 1086-91: Εξέγερδη των Βογομίλων στη Βουλγαρία, βοηθούμενη από τους Κουμάνους και τους Πετσενέγκους. Στην αρχή οι Ρωμαίοι ηττώνται στη Δρίστρα (1086), αλλά οι Πετσενέγκοι ηττώνται αποφασιστικά στη μάχη του Λεβουνίου το 1091. 1096-97: Η Α΄ Σταυροφορία περνά από τη Ρωμανία στη διαδρομή της για τους Αγίους Τόπους. Ανάκτηση της Νίκαιας με τη βοήθεια των Σταυροφόρων και ακολούθως ανάκτηση της δυτικής Μ. Ασίας από τον Ιωάννη Δούκα. 1091-1108: Ανανέωση του πολέμου με τους Νορμανδούς του Βοημούνδου, στην Κιλικία εναντίον του πριγκιπάτου της Αντιόχειας και ταυτόχρονα στην Ήπειρο. Ο πόλεμος τελειώνει με τον Βοημούνδο να αναγνωρίζει τη Ρωμαϊκή υποτέλεια επί της Αντιόχειας. 1110-1117: Ανανέωση του πολέμου με τους Σελτζούκους. Η αρχική τουρκική προώθηση αντιστρέφεται με τη νίκη των Ρωμαίων στη μάχη του Φιλομήλιου· συνάπτεται συνθήκη. 1124-1126: Πόλεμος με τη Βενετία λόγω μη ανανέωσης εμπορικών προνομίων από τον Ιωάννη Β΄ Κομνηνό. Ο Βενετικός στόλος λεηλατεί τις ακτές της Ελλάδας, αναγκάζοντας τον Αυτοκράτορα να υποχωρήσει. 1127-1129: Πόλεμος με την Ουγγαρία. 1136-1139: Κατάκτηση της Αρμενιακής Κιλικίας και υποτέλεια του πιγκιπάτου της Αντιόχειας. 1147-1148: Ο Ρογήρος Β΄ της Σικελίας επιτίθεται και καταλαμβάνει την Εύβοια, τη Θήβα και την Κόρινθο. 1149-1152: Η εξέγερση της Σερβίας συγκρατείται από τον Μανουήλ Α΄ Κομνηνό. 1155-1156: Ο πόλεμος με την Ουγγαρία τελειώνει με Ρωμαϊκή νίκη. 1158-1161: Αποστολές εναντίον των Σελτζούκων. 1163-1168: Πόλεμος με την Ουγγαρία. Καταλήγει σε μία Ρωμαϊκή νίκη με τη μάχη του Σίρμιου, μετά την οποία η Αυτοκρατορία ανακτά τα περισσότερα δυτικά Βαλκάνια. 1169: Η κοινή επιδρομή Βυζαντινών-Σταυροφόρων στη Δαμιέτη αποτυγχάνει. 1171-1177: Πόλεμος με τη Βενετία. Αρχικές Βενετικές κινήσεις στο Αιγαίο ελέγχονται από τον Ρωμαϊκό στόλο. Το 1177 συνήφθη ανακωχή, το 1183 συνθήκη ειρήνη. 1176-1180: Πόλεμος με τους Σελτζούκους. Η αρχική εκστρατεία λήγει με την ήττα στη μάχη του Μυριοκέφαλου, με αποτέλεσμα τη βαθμιαία απώλεια εδαφών στη Μ. Ασία. 1185: Νορμανδική εισβολή στα Βαλκάνια. Καταλαμβάνουν το Δυρράχιο και τη Θεσσαλονίκη· μετά ηττώνται. 1185: εξέγερση των Ασέν και Πέτρου. Επανίδρυση του Βουλγαρικού βασιλείου. 1203-1204: Δ΄ Σταυροφορία, καταλήγει στην άλωση της Κωνσταντινούπολης από τους Σταυροφόρους. 1204-1214: Πόλεμοι μεταξύ της Αυτοκρατορίας της Νίκαιας και της Λατινικής αυτοκρατορίας. Λήγουν με τη συνθήκη του Νυμφαίου του 1214. 1215-1227: Επέκταση της ηγεμονίας της Ηπείρου υπό τον Θεόδωρο Κομνηνό Δούκα. Οι Ηπειρωτικές δυνάμεις κατακτούν το λατινικό βασίλειο της Θεσσαλονίκης και το μεγαλύτερο μέρος της Θράκης από την Αυτοκρατορία της Νίκαιας. Ο Θεόδωρος της Ηπείρου στέφεται αυτοκράτορας στη Θεσσαλονίκη. 1230: Ο Θεόδωρος της Ηπείρου εισβάλλει στη Βουλγαρία, όμως ηττάτε και αιχμαλωτίζεται στη μάχη της Κλοκοτνίτσας. 1235: Η Νίκαια και η Βουλγαρία από κοινού πολιορκούν την Κωνσταντινούπολη, αλλά αποτυγχάνουν. 1254-1256: Η Βουλγαρία επιτίθεται στη Νίκαια, έπειτα από το τέλος του Ιωάννη Γ΄ Βατάτζη, σε μία προσπάθεια να ανακτήσει χαμένο έδαφος. Ο Αυτοκράτορας Θεόδωρος Β΄ Βατάτζης εκστρατεύει εναντίον των Βουλγάρων και τους οδηγεί πίσω. 1257-1259: Πόλεμος μεταξύ Νίκαιας και Ηπείρου. Έπειτα από τη μάχη της Πελαγονίας (1259), το μεγαλύτερο μέρος της Ηπείρου και της Θεσσαλίας περιέρχεται στη Νίκαια, αλλά η κατάκτηση αποδεικνύεται πρόσκαιρη. 1260: Ανεπιτυχής πολιορκία της Κωνσταντινούπολης από την Αυτοκρατορία της Νικαίας. 1263-1266: εκστρατεία στον Μωρέα εναντίον του πριγκιπάτου της Αχαΐας. Τις αρχικές επιτυχίες ακολουθεί η ήττα στη μάχη της Πρινίτσας και του Μακρυπλαγίου. π. 1272-1280: Εκστρατείες του Λικάριου ανακτούν την Εύβοια και πολλά νησιά του Αιγαίου. μεταξύ 1273-1275: Μεγάης κλίμακας εκστρατεία εναντίον του Ιωάννη Α΄ Δούκα της Θεσσαλίας. Ο Ρωμαϊκός στρατός νικήθηκε στις Νέες Πάτρες, αλλά το ναυτικό επιτυγχάνει μεγάλ ηνίκη στη Δημητριάδα. 1274-1275: Η Ρωμαϊκή επίθεση εναντίον του στρατού του Καρόλου Α΄ της Σικελίας στην Αλβανία απομακρύνει τις δυνάμεις τους από το μεγαλύτερο μέρος της χώρας· ωστόσο οι επαναλαμβανόμενες επιθέσεις στα δύο τελευταία προπύργια του Δυρραχίου και της Αυλώνας αποτυγχάνουν. 1279: Ανεπιτυχείς εκστρατείες εναντίον της Βουλγαρίας, ήττα στη Ντεβίνα. 1280-1281: Η επίθεση του Καρόλου Α΄ στη Αλβανία αποκρούεται και το μεγαλύτερο μέρος της Αλβανίας ανακτάται. 1294-1302: Βυζαντινο-Βενετικός πόλεμος, που διεξήχθη περισσότερο στο Αιγαίο και τη θάλασσα του Μαρμαρά. 1302-1305: Πόλεμος με τους Οθωμανούς. Έπειτα από τη Μάχη του Βαφέως, οι Ρωμαίοι μισθώνουν την Καταλανική Εταιρεία. Μετά από μία σειρά νικών εναντίον των Τούρκων, οι Καταλανοί στρέφονται εναντίον της Ρωμανίας, έπειτα από τον φόνο του αρχηγού τους. 1304-1305: Οι βούλγαροι επιτίθενται στη Ρωμανία, που καταφέρνει να ανακτήσει τις πόλεις-λιμάνια στην ακτή του Εύξεινου Πόντου. 1321-1328: Βυζαντινός Εμφύλιος Πόλεμος (1321-1328). 1326-1338: Βαθμιαία κατάληψη των υπόλοιπων ρωμαϊκών πόλεων στη βορειο-δυτική Μ. Ασία από τους Οθωμανούς. Οι Ρωμαίοι ηττώνται στη Μάχη του Πελεκάνου και στη μάχη της Φιλοκρήνης. 1332: Μάχη του Ρουσόκαστρου η τελευταία μεγάλη μάχη των Βυζαντινο-Βουλγαρικών Πολέμων, που τελειώνει με νίκη των Βουλγάρων. 1333-1340: Ο Ανδρόνικος Γ΄ Παλαιολόγος ανακτά την Ήπειρο και τη Θεσσαλία. 1334: Σερβική εισβολή στη Μακεδονία, οδηγούμενη από τον Συργιάννη τον Νεότερο. 1343-1348: Με πλεονέκτημα τον συνεχιζόμενο Βυζαντινό εμφύλιο πόλεμο, ο Στέφανος Δουσάν της Σερβίας κατακτά την Αλβανία, τη Μακεδονία και την Ήπειρο. 1348-1349: Βυζαντινο-Γενουατικός Πόλεμος (1348-1349) για τον έλεγχο των λιμενικών τελών και των δασμών στο στενό του Βοσπόρου. 1352-1357: Βυζαντινός Εμφύλιος Πόλεμος (1352-1357). 1373-1379: Βυζαντινός Εμφύλιος Πόλεμος (1373-1379). 1422: Πολιορκία της Κωνσταντινούπολης (1422), ανεπιτυχής για τους Οθωμανούς 1453: Άλωση της Κωνσταντινούπολης (1453) από τον Μωάμεθ Β΄. 1460: Ο ίδιος σουλτάνος κατακτά το Δεσποτάτο του Μυστρά 1461: Ο Μωάμεθ Β΄ κατακτά την Ηγεμονία της Τραπεζούντας 1462: Ο ίδιος σουλτάνος κατακτά τη Λέσβο, αυθεντία των Γκατιλούζι. 1475: Ο Μωάμεθ Β΄ κατακτά την Αυθεντία Θεοδωρούς (πριγκιπάτο της Περαίας) το εναπομείναν τμήμα της Ηγεμονίας της Τραπεζούντας, τελευταίο κράτος της Ρωμαϊκής Αυτοκρατορίας. Βενετοτουρκικοί πόλεμοι: 1571 κατάληψη Κύπρου, 1669 Κρήτης. Κατάλογος Βυζαντινών μαχών Κατάλογος Βυζαντινών συνθηκών Κατάλογος βυζαντινών εξεγέρσεων και εμφυλίων πολέμων